
Text rozhodnutia
Súd: Krajský súd Bratislava Spisová značka: 5Sd/258/2014 Identifikačné číslo súdneho spisu: 1014201703 Dátum vydania rozhodnutia: 19. 11. 2018 Meno a priezvisko sudcu, VSÚ: JUDr. Marta Barková ECLI: ECLI:SK:KSBA:2018:1014201703.1 Uznesenie Krajský súd v Bratislave v právnej veci navrhovateľky: Y. Y., trvale bytom F. XXXX/XX, H., proti odporkyni: Sociálna poisťovňa, ústredie, so sídlom Ul. 29. augusta 8-10, Bratislava, o starobný dôchodok, takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 17.08.2014 žiadala preskúmať zákonnosť rozhodnutia odporkyne číslo XXX XXX XXXX X zo dňa 10.07.2014, ktorým odporkyňa zamietla žiadosť navrhovateľky zo dňa 03.06.2014 o priznanie starobného dôchodku k 21.05.2011. Rozhodnutím odporkyne číslo XXX XXX XXXX X zo dňa 18.04.2016 bolo zrušené rozhodnutie odporkyne číslo XXX XXX XXXX X zo dňa 10.07.2014 a novým rozhodnutím číslo XXX XXX XXXX X - V.. zo dňa 08.04.2016 bol navrhovateľke priznaný starobný dôchodok, čím bolo opravnému prostriedku navrhovateľky (návrhu zo dňa 17.08.2014) vyhovené v celom rozsahu. Podaním doručeným dňa 20.09.2018 navrhovateľka súdu oznámila, že berie svoj návrh zo dňa 17.08.2014 v celom rozsahu späť. Podľa ustanovenia § 492 ods. 1 zákona č. 162/2015 Z. z. Správneho súdneho poriadku, konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Nakoľko odporkyňa novým zmenovým rozhodnutím vyhovela návrhu navrhovateľky o priznanie starobného dôchodku, navrhovateľka vzala svoj návrh vo veci samej späť. Z vyššie uvedených dôvodov súd podľa § 250h ods. 2 v spojení s ust. § 250l ods. 2 a § 250o zákona č. 99/1963 Z. z. Občianskeho súdneho poriadku (ďalej len „O.s.p.“) konanie zastavil. Podľa § 246c ods. 1 prvej vety O.s.p. pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 146 ods. 1 písm. c) O.s.p. žiaden z účastníkov nemá právo na náhradu trov konania podľa jeho výsledku, ak konanie bolo zastavené. S poukazom na vyššie uvedené súd rozhodol tak, ako je uvedené vo výrokovej časti tohto rozhodnutia. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo (§ 250d ods. 3 O.s.p.)

